Regulament concurs Facebook – “Ziua Porților Deschise la AIHCB”

SECŢIUNEA 1. ORGANIZATORUL CONCURSULUI
Concursul “Ziua Porților Deschise la AIHCB” este organizat de Compania Naţională Aeroporturi Bucureşti (CNAB), cu sediul în Calea Bucureștilor nr. 224 E, Otopeni, județul Ilfov, Cod poștal 075150, România
Concursul se va desfăşura conform prezentului Regulament, ale cărui prevederi sunt obligatorii pentru toţi participanţii. Regulamentul oficial în cauză este întocmit şi făcut public conform legislaţiei aplicabile în România.
Organizatorul îşi rezervă dreptul de a modifica sau schimba regulamentul, cu obligaţia de a anunţa publicul în mod oficial, în aceeaşi manieră în care a fost făcută şi informarea iniţială. 

SECŢIUNEA 2. LOCUL ŞI DURATA DESFĂŞURĂRII CONCURSULUI
Concursul “Ziua Porților Deschise la AIHCB” se desfăşoară în perioada 01 iulie 2021 –       05 iulie 2021, pe pagina publică de facebook a CNAB - Bucharest Airports (https://www.facebook.com/BucAirports/).

SECŢIUNEA 3. DREPTURI ŞI CONDIŢIILE DE PARTICIPARE
Concursul este accesibil pentru orice persoană fizică care are vârsta minima împlinită de 18 ani, indiferent de sex, naţionalitate sau religie, rezidenţi în România, care respectă condiţiile prezentului regulament şi care urmează indicaţiile prezente în acest Regulament pentru a-şi valida participarea.
Nu pot participa organizatorii concursului (angajaţii din cadrul Companiei Naţionale Aeroporturi Bucureşti). Participarea la acest concurs are valoare de acceptare integrală, liber consimţită şi în afara oricărei constrângeri a prevederilor prezentului regulament.

Dreptul de participare aparţine în exclusivitate participantului care îndeplineşte condiţiile impuse de Regulament. Dreptul de participare la concurs este anulat automat în situaţia în care o persoană furnizează date sau informaţii false, eronate sau necorespunzătoare în completarea datelor personale.

SECŢIUNEA 4. PROTECŢIA DATELOR PERSONALE
Tuturor participanţilor le sunt garantate drepturile în conformitate cu Legea 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, respectiv dreptul la informare, dreptul de acces la date, dreptul de intervenţie, dreptul de opoziţie, dreptul de a nu fi supus unei decizii individuale şi dreptul de a se adresa justiţiei.
Participarea la eveniment presupune îndeplinirea unor formalități de securitate speciale, care implică transmiterea actului de identitate al participanților declarați câștigători, în formă scanată, la adresa de e-mail relatii.externe@cnab.ro pentru a se emite o legitimație specială necesară realizării accesului în zonele restricționate ale aeroportului.
Organizatorul va utiliza datele personale furnizate de către câștigătorii concursului exclusiv în scopul identificării și anunţării acestora și pentru efectuarea formalităților de securitate. 

SECŢIUNEA 5. MECANISMUL CONCURSULUI
Utilizatorii vor afla de concurs de pe pagina oficială de Facebook Bucharest Airports 
Utilizatorii se pot înscrie în concurs în data de 01 iulie 2021, astfel:
1. Dau „LIKE” paginii oficiale Bucharest Airports și vizualizează postarea Concurs “Ziua Porților Deschise la AIHCB”.
2. Scriu un comentariu la postarea Concurs “Ziua Porților Deschise la AIHCB” prin care să-și exprime dorința de participare la acest eveniment.  
Primele 30 de persoane care își exprimă intenția de participare vor fi desemnate câștigătoare și vor participa la eveniment.
Sunt acceptate exclusiv comentariile care includ în mod integral aspectele solicitate şi explicate mai sus. Vor fi şterse mesajele obscene sau alt gen de texte care promovează violenţa sau au un limbaj neadecvat. Organizatorul îşi rezervă dreptul de a nu valida înscrierea în concurs a comentariilor ce nu respectă cerinţele concursului.
Un participant poate fi descalificat (prin opţiunea de ştergere a informaţiilor publicate de utilizator) în orice moment dacă organizatorul observă orice fel de comportament considerat nepotrivit cu concursul şi prezentul regulament. Organizatorul consideră înscrierea la concurs ca o acceptare implicită a acestui regulament şi consideră orice date cu privire la participant adevarate şi corecte.
În cazul descoperirii oricăror neconcordanţe referitoare la cele de mai sus, organizatorul nu va considera respectiva participare validă.
SECŢIUNEA 6. PREMIILE CONCURSULUI
Premiul pentru orice persoană fizică care are vârsta minimă împlinită de 18 ani, indiferent de sex, naţionalitate sau religie este: 
· o vizită de aeroport unde vor fi prezentate aspecte mai puțin cunoscute din activitatea desfășurată pe platforma aeroportuară. Evenimentul va avea loc în date de 19 iulie, la Aeroportul Internațional Henri Coandă București, în intervalul orar 10:00-13:00.



SECŢIUNEA 7. DESEMNAREA CÂŞTIGĂTORILOR
Primii 30 de participanți care postează un comentariu la invitația lansată pe Facebook, eprimându-și dorința de a participa la eveniment, vor fi desemnați câștigători. 
SECŢIUNEA 8. NOTIFICAREA ŞI PREDAREA PREMIILOR
Câştigătorilor concursului de pe Facebook li se va aduce la cunoştinţă rezultatul concursului în termen de maximum 24 de ore după încheierea acestuia, astfel: vor fi contactaţi prin mesaj pe Facebook sau prin intermediul datelor de contact pe care le au completate în profilul lor de pe Facebook. 
În cazul în care câştigătorii nu trimit, în 24 de ore, informaţiile solicitate de Organizatori sau dacă au furnizat date de contact eronate/incomplete sau nu sunt disponibili în data organizării evenimentului, premiul se va acorda următoarei persoane care a postat un comentariu la Concurs “Ziua Porților Deschise la AIHCB, exprimându-și intenția de participare la eveniment.
Organizatorii nu sunt responsabili pentru întarzierea anunţării câştigătorilor din motive care nu ţin de ei.
SECŢIUNEA 9. DREPTURI DE AUTOR
Participantul este unic responsabil asupra oricăror consecinţe directe sau indirecte ce pot apărea ca urmare a postării unor imagini inadecvate sau cu drepturi de autor pe facebook.com.
SECŢIUNEA 10. ÎNCETAREA CONCURSULUI
Prezentul Concurs va înceta de drept la data de 05 iulie, ora 23.59 şi poate înceta înainte de termen numai în cazul producerii unui eveniment de forţă majoră - de natură a face imposibilă derularea sau în cazul în care cei 30 de câștigători au fost deja desemnați. 
SECŢIUNEA 11. REGULAMENTUL CONCURSULUI
Regulamentul Concursului este disponibil în mod gratuit pe adresa de Facebook Bucharest Airports. Prin participarea la acest Concurs, participanţii sunt de acord să se conformeze acestui Regulament. Orice modificări ale prezentului Regulament vor fi comunicate pe contul de Facebook Bucharest Airports. 
SECŢIUNEA 12. LITIGII
Eventualele litigii apărute între organizatori şi participanţii la concurs se vor rezolva pe cale amiabilă.
Organizatorii nu îşi va asuma nicio răspundere cu privire la pretenţiile terţilor sau ale instituţiilor asupra premiilor câştigate de către participanţi.
Organizatorii nu îşi asumă nicio raspundere cu privire la nefuncţionarea reţelelor de telefonie fixă şi/sau mobilă sau a reţelelor de Internet.
Organizatorii nu îşi asumă nicio raspundere în cazul în care îi sunt comunicate informaţii false sau eronate.
Organizatorii nu răspund pentru eventuale disfuncţionalităţi în derularea concursului ca urmare a acţiunilor unor terţi cum ar fi: distribuitori de energie electrică, operatori, proprietari sau administratori ai reţelelor de telecomunicaţii sau alţii asemenea.
Organizatorii îşi asumă responsabilitatea numai în ceea ce priveşte acordarea premiilor.
Organizatorii îşi rezervă dreptul de a şterge postări ce lezează imaginea CNAB sau a concurenţilor înscrişi, în mod direct sau prin asociere.
Organizatorii nu sunt răspunzători sub nicio formă pentru conţinutul generat şi pentru utilizatorii înscrisi în acest concurs, ori pentru consecinţele care decurg din acestă acţiune.
SECŢIUNEA 13. REGULI ŞI CONFLICTE
Participarea la acest concurs, respectiv obiectul acestor reguli, presupune acceptarea completă şi automată, fără restricţie, de către participant a regulilor menţionate. Orice contestare, de orice tip, a acestor reguli sau a concursului va fi soluţionată doar de către CNAB, în mod absolut.
Orice decizie a CNAB şi orice modificare a acestor reguli vor face obiectul unui amendament care va fi disponibil pe paginile de Facebook Bucharest Airports.

